සිය මන්ත්‍රී ධුරය අහෝසි කරමින් අභියාචනාධිකරණය ලබාදුන් තීන්දුවට එරෙහිව පාර්ලිමේන්තු මන්ත්‍රී ගීතා කුමාරසිංහ ශ්‍රේෂ්ඨාධිකරණයේ ගොනු කළ පෙත්සමට මැදිහත්කරුවකු වීමට අවසර දෙන්නැයි හිටපු අමාත්‍ය පියසේන ගමගේ අද (23) ශ්‍රේෂ්ඨාධිකරණයෙන් ඉල්ලීමක් කළා.එමෙන්ම මෝසමක් මගින් ඔහු ඉල්ලා ඇත්තේ අභියාචනාධිකරණය ලබාදුන් තීන්දුව අත්හිටුවමින් ශ්‍රේෂ්ඨාධිකරණය දුන් තීන්දුව ඉවත් කර ගන්නා ලෙසයි.එම ඉල්ලීම 7/4 සලකා බලන බවයි අගවිනිසුරු ඇතුළු ත්‍රි පුද්ගල විනිසුරු මඩුල්ල කියා සිටියේ.පාර්ලිමේන්තු මන්ත්‍රී ගීතා කුමාරසිංහ ස්විස්ටර්ලන්තයේ පුරවැසිභාවය ලබා සිටින නිසා මෙරට පාර්ලිමේන්තු මන්ත්‍රී ධුරයක් දැරීම සුදුසු නැතැයි අභියාචනාධිකරණයතීන්දුවක් ලබා දුන් අතර ගීතා කුමාරසිංහ මන්ත්‍රීවරිය ඊට එරෙහිව ශ්‍රේෂ්ඨාධිකරණයේ පෙත්සමක් ගොනු කළා.ඒ අනුව 5/12 ශ්‍රේෂ්ඨාධිකරණය තීන්දු කළේ එය විභාගකරන තුරු 9/15 දක්වා අභියාචනාධිකරණ තීන්දුව අත්හිටුවීමටයි.